ค่าไต สามารถเพิ่มขึ้นได้ไหมคะ ตอนนี้พ่อระดับ GFr 28 แล้วค่ะ เป็นเบาหวานแล้วมาไตค่ะ
สวัสดีค่ะ ค่าการทำงานของไตที่ให้มาคือมีไตเสื่อมอยู่ที่ระดับ 4 จากทั้งหมด 5 ระดับ คือเสื่อมค่อนข้างมากแล้วค่ะไตจะเสื่อมเร็วหรือช้านั้นแตกต่างกันในแต่ละคน ขึ้นกับสาเหตุของโรคว่าไตเสื่อมจากอะไรเช่นความดันสูง เบาหวาน โรคถุงน้ำในไต แล้วมีปัจจัยอะไรมากระตุ้นในระหว่างนั้นเช่นถ้าเสื่อมจากเบาหวาน แล้วยังควบคุมระดับน้ำตาลได้ไม่ดี ไตก็จะเสื่อมเร็วขึ้น หรือถ้าอยู่ๆในระหว่างนั้นไปรับประทานยาที่ทำลายไตเป็นจำนวนมาก เช่นยาแก้ปวด ยาแก้อักเสบ ก็จะทำให้เข้าสู่ระยะที่ต้องฟอกไตเร็วขึ้นได้ด้วยดังนั้นเบื้องต้น ควรกินยารักษาเบาหวานตามที่แพทย์สั่ง และกลับไปติดตามอาการดูค่าไตเป็นระยะ ค่าไตอาจจะไม่สามารถดีขึ้นจนกลับมาเท่าคนปกติ แต่อย่างน้อยถ้าควบคุมโรคได้ดี น่าจะชะลอความเสื่อมลงไปได้ค่ะ